De fleste lægger sig i selen for at overholde trafikreglerne til køreprøven. Når folk falder i fotofælden, sker det som regel først, når kørelæreren er steget ud og kortet er hjemme. Men en kørelærer fra Køge-området har måttet sande, at ikke alle elever har lige meget respekt for fartgrænser og føreprøvesagkyndige.
Den ved første øjekast banale fartbødesags særegne elementer kom for
en dag, da politiet modtog svar på den rutinemæssige anmodning, der
sendes til ejeren af alle fart-fotograferede kørtetøjer om
identifikation af bilens fører på tidspunktet for
hastighedsoverskridelsen.
Det skriver Dagbladet Køge.
Ofte forekommer der fantasifulde forklaringer og ikke mindst
bortforklaringer, og da det i dette tilfælde blev oplyst af en
kørelærer, at bilen på det aktuelle tidspunkt blev
ført af en elev, der var til køreprøve, skærpedes opmærksomheden.
Svaret var imidlertid vedlagt et brev fra den førerprøvesagkyndige, der
oplyste, at eleven havde kørt for stærkt og i øvrigt havde lavet en
anden fejl, således at vedkommende var dumpet - så den var god nok.
Eleven vil nu modtage et bødeforlæg på 500 kroner - men dog ikke en bøde for at have kørt uden kørekort.
Du vil modtage en email med et link du skal klikke på, for at verificere din mailadresse. Når du har gjort det, vil du begynde at modtage nyhedsbrevet.
..og din tilmelding blev ikke registeret.
Klik eventuelt her, og prøv igen, eller kontakt os på firstname.lastname@example.org. Så hjælper vi dig med at blive tilmeldt.